אנטימחיקון
אוגר ואוגר ואוגר והמוות פוטר אותך מהכל; מנסה לנכס לך משהו אבל מגלה שאתה לא יכול; וכתבתי שמיים ודם ושעון וחיפשתי חיפשתי את מי; ואהבתי פרחים אנשים וחיות והזמן נטלם מעימי; ואם היה לי ג'יפ לאן כבר הייתי נוסע איתו; ואם היה לי פלאפון למי כבר הייתי מתקשר; ואם היה לי כסף במה כבר הייתי משקיע אותו; ואם היתה לי אהבה... זה כבר משהו אחר; אוגר ואוגר חוויות ומילים רשמים ותכונה וידע; מחכה בדממה לרוח סופה והכל אז נמחק לפתע; ותשוקה לא מוסברת למשהו אחר כמו בקיר אבנים מתנגשת; ואולי היא יושבת ממש לצידי רק אני מפחד לגשת; מצלמה מצלמת אותך מקרוב מרחוק לא רואים אף זכר; הנהר נעצר ועולה על גדותיו אבל לא מפרק את הסכר; ויושב עם מפות משרטט לי שבילים בשטחי אדמה ממוקשת; ורוצה עם הזרם כמו כל הדגים ושוחה ונלכד ברשת; 